****

ΕΛΛΗΝΙΚΗ ΔΗΜΟΚΡΑΤΙΑ Κομοτηνή, 2 Οκτωβρίου 2025

**ΔΗΜΟΣ ΚΟΜΟΤΗΝΗΣ**

Διεύθυνση: Πλ. Γ.Βιζυηνού 1

ΚΟΜΟΤΗΝΗ, 69133

Τηλ. 2531352419

Fax: 2531352490

Ε-mail: grtypoukomotinis@gmail.com

**Δελτίο Τύπου**

**4ο ΓουελΚΟΜ -Φεστιβάλ υποδοχής φοιτητών 9-12 Οκτωβρίου 2025**

Το ΓουέλΚΟΜ είναι μια πρωτοβουλία του Δήμου Κομοτηνής σε συνεργασία με την Αντιδημαρχία Πολιτισμού και Νέας Γενιάς, το Κέντρο Νεολαίας και Εθελοντισμού exagono Δήμου Κομοτηνής, το Δημοτικό Συμβούλιο Νέων Κομοτηνής και την υποστήριξη της Περιφέρειας ΑΜ-Θ και του Δημοκρίτειου Πανεπιστημίου Θράκης για να υποδεχτούμε στην πόλη μας τους νεοεισερχόμενους φοιτητές, μια γιορτή για να γνωριστούμε καλύτερα. Πρόκειται για ένα τετραήμερο με μουσική, χορό, θέατρο, εικαστικά, εθελοντικές πρωτοβουλίες,  ώστε να δώσουν ένα όμορφο δείγμα των δραστήριων και ενεργών ανθρώπων που ζουν και δημιουργούν στην πόλη μας. Στο πλευρό τους στέκονται και συμμετέχουν φορείς του Δήμου Κομοτηνής, σύλλογοι, οργανώσεις και εθελοντικές ομάδες.

Στο καλωσόρισμα των φοιτητών είναι καλεσμένη όλη η πόλη, ειδικά οι νέοι που συνδιαμορφώνουν το πρόγραμμα με τις ιδέες και τις πρωτοβουλίες τους.

**Πέμπτη 9 Οκτωβρίου 2025**

| **20:00 – 24:00****Στον χώρο μπροστά στο Σπαθί Κομοτηνής** | **«Όλοι μαζί & Αντάμα»**Το 4ο ΓουελΚΟΜ ανοίγει με τον πιο γιορτινό τρόπο: Μια παραδοσιακή γιορτή για να γνωριστούμε και να έρθουν κοντά όλοι οι φοιτητικοί και πολιτιστικοί σύλλογοι της πόλης! Στους ρυθμούς της μουσικής και του χορού, οι νέοι της Κομοτηνής δίνουν το δικό τους στίγμα καλωσορίζοντας τους πρωτοετείς. Παράλληλα, το αγαπημένο **Street Food Festival** επιστρέφει με καντίνες και γεύσεις από όλο τον κόσμο, για να συνδυάσουμε χορό, μουσική και ταξίδι στις γεύσεις.Ελάτε να γνωριστούμε, να χορέψουμε και να γιορτάσουμε μαζί την αρχή μιας νέας ακαδημαϊκής χρονιάς!Μορφωτικός Όμιλος Κομοτηνής, Σύλλογος Εβριτών Ν. Ροδόπης, Εκπολιτιστικός Μορφωτικός Όμιλος Αρμενίων Κομοτηνής, Ένωση Κυπρίων Κομοτηνής, Σύλλογος Ποντίων Φοιτητών Κομοτηνής, Φοιτητικός Σύλλογος Κρητών Κομοτηνής «Ερωτόκριτος», Μορφωτικός Σύλλογος των Εν Θράκη Διαβιούντων Σαρακατσαναίων, Πολιτιστικός Χορευτικός Σύλλογος Θρακών Κομοτηνής. |
| --- | --- |

**Παρασκευή 10 Οκτωβρίου 2025**

| **18:00 – 21:00****Στο Πάρκο της** **Αγίας Παρασκευής** | **Speed Dating** Η μέρα είναι αφιερωμένη στη **γνωριμία**!Με το **Speed Dating φοιτητικής ζωής**, οι παλαιότεροι φοιτητές υποδέχονται τους νέους και μοιράζονται εμπειρίες, tips και μυστικά για τη ζωή στην Κομοτηνή.Μια δράση συζήτησης και γνωριμίας που υπόσχεται να λύσει απορίες, να δημιουργήσει νέες φιλίες και να χαρίσει εκπτωτικά κουπόνια για τις πρώτες σας παραγγελίες.Και για να γίνει η εμπειρία ακόμα πιο γευστική, κάθε συμμετέχων θα κεραστεί **ένα σνακ και μία μπύρα** από το Street Food Festival! Παράλληλα, το Ψηφιακό Κέντρο Νεολαίας μεταφέρεται στο Πάρκο της Αγίας Παρασκευής και εθελοντές του **exagono, η ομάδα νέων System and G και σε συνεργασία με το TEDxDUTH** παρουσιάζουν δραστηριότητες με **VR glasses** – μια μοναδική εμπειρία εικονικής πραγματικότητας για όλους! |
| --- | --- |
| **21:00 – 24:00****Στην Κεντρική****Πλατεία Κομοτηνής** | **Συναυλία με την Νεφέλη Φασούλη****Η μεγαλύτερη συναυλία της χρονιάς είναι εδώ!**Το 4ο ΓουελΚΟΜ κορυφώνεται με την μοναδική **Νεφέλη Φασούλη** σε μια ανεπανάληπτη βραδιά στην **Κεντρική Πλατεία Κομοτηνής**. Όλοι μαζί, φοιτητές, νέοι και κάτοικοι της πόλης, γινόμαστε ένα με τη μουσική, γεμίζοντας την πλατεία με ενέργεια, ρυθμό και τραγούδι!  Τη συναυλία θα ανοίξει η **Καλλιτεχνική Κοινότητα Νέων**, δίνοντας τον παλμό και το χρώμα μιας βραδιάς που θα μείνει αξέχαστη. |

**Σάββατο 11 Οκτωβρίου 2025**

| **18:00-21:00****Στο Πάρκο της** **Αγίας Παρασκευής** | **ΓουελΚΟΜ@Εθελοντισμός vol 4**Στο «ΓουέλΚΟΜ» εντάσσεται και το «ΓουέλΚομ@Εθελοντισμός» όπου το πιο ζωντανό κύτταρο της πόλης μας, οι δραστήριοι άνθρωποί της και πάνω από 45 εθελοντικές οργανώσεις, ΜΚΟ, πολιτιστικοί, αθλητικοί σύλλογοι και φορείς θα σας περιμένουν για να συστηθούν, να δικτυωθούν και να συνεργαστούν σε μια μεγάλη γιορτή του εθελοντισμού, με βιωματικά εργαστήρια, δρώμενα, κοινωνικομορφωτικές και περιβαλλοντικές δράσεις, εκθέσεις, social dance και dj parties.**Art Expression: Καλλιτεχνική Έκθεση**Σε συνεργασία με:* Σύλλογος Καλλιτεχνών Ροδόπης «Αθηνίων»
* Φωτογραφική Ομάδα Κομοτηνής
* Καλλιτεχνική Κοινότητα Νέων
 |
| --- | --- |
| **21:00-24:00****Στον χώρο μπροστά στο Σπαθί Κομοτηνής** | **Social Dance Party**Η βραδιά συνεχίζεται με ένα Social Dance Party σε συνεργασία με τους συλλόγους Alma Libre και Sabor Latino!Λάτιν, tango, salsa και bachata γεμίζουν τον χώρο μπροστά στο Σπαθί, προσκαλώντας χορευτές και… επίδοξους χορευτές να αφεθούν στη μαγεία του χορού και της μουσικής. |
| **21:30****Πάρκο Αγίας Παρασκευής** | **WELCOME BL PARTY**Ένα ξεχωριστό πάρτι από το Σύλλογο Εβριτών Ν.Ροδόπης, με την συνοδεία DJ και φώτα blacklight. Στο πάρκο της Αγίας Παρασκευής στις **21:30** το βράδυ. |

**Κυριακή 12 Οκτωβρίου 2025**

| **12:00 – 14:00****Στο Πάρκο Αγίας Παρασκευής**  | **Capoeira στο Πάρκο – Ρυθμός, Κίνηση & Ελευθερία!**Το **Casa Capoeira** φέρνει στο Πάρκο της Αγίας Παρασκευής μια μοναδική εμπειρία γεμάτη μουσική, χορό και κίνηση. Μικροί και μεγάλοι θα έχουν την ευκαιρία να γνωρίσουν τη φιλοσοφία και τις αξίες της Capoeira μέσα από:-βασικές κινήσεις και ζέσταμα με ρυθμό,-γνωριμία με τα παραδοσιακά μουσικά όργανα,-ζωντανή μουσική και τραγούδια,-εντυπωσιακή roda με τα μέλη του συλλόγου,-συμμετοχικά παιχνίδια για όλους με δώρα –εκπλήξεις,-οπτικοακουστικό υλικό από φεστιβάλ και εκδηλώσεις,-και φυσικά, μια ανοιχτή συζήτηση για το πώς μπορείς κι εσύ να συμμετέχεις στη μεγάλη οικογένεια της Capoeira.Μια δράση που συνδυάζει τέχνη, άθληση και πολιτισμό, προσκαλώντας τον κόσμο να ζήσει τη χαρά της κίνησης, της μουσικής και της κοινότητας. |
| --- | --- |
| **17:00-20:30****Στο Πάρκο της****Αγίας Παρασκευής** | **Τουρνουά Tichu και Σκάκι**Φτιάξε την ομάδα σου, δήλωσε συμμετοχή και μπες στο παιχνίδι! Οι καλύτεροι περνούν γύρους και φτάνουν στον τελικό, με δώρα έκπληξη για τους νικητές.Η συμμετοχή είναι δωρεάν, αλλά οι θέσεις περιορισμένες – first come, first served!**Πληροφορίες Συμμετοχής:*** Δημιουργήστε την ομάδα σας (2 άτομα για Tichu, Δηλώσεις συμμετοχής στην ιστοσελίδα του Κέντρου Νεολαίας και Εθελοντισμού exagono
* Η συμμετοχή είναι δωρεάν, αλλά οι θέσεις είναι περιορισμένες!
 |
| **21:00-23:00****Στην αυλή της Παπαδριέλλειου Δημοτικής Πινακοθήκης Κομοτηνής** | **Movie Night** Το φεστιβάλ μας κλείνει με μια βραδιά κινηματογράφου κάτω από τον έναστρο ουρανό, στον κήπο της Παπαδριέλλειου Πινακοθήκης.Μαζευόμαστε όλοι μαζί για να δούμε το αριστούργημα **του Ingmar Bergman,** **«Persona» (1966)** – μια ταινία που άλλαξε την ιστορία του σινεμά και μας καλεί να βουτήξουμε σε έναν κόσμο γεμάτο σιωπές, εξομολογήσεις και ερωτήματα για την ταυτότητα και τις σχέσεις.  Μετά την προβολή, θα ακολουθήσει χαλαρή συζήτηση για την ταινία, με συνοδεία μικρών γλυκών κερασμάτων για όλους.Ένα μαγικό κλείσιμο στο ΓουελΚΟΜ – γιατί το σινεμά είναι πάντα αφορμή για κουβέντα, παρέα και νέες ιδέες.  |